แนวโน้มดัชนีเช้าแกว่งแคบตามต่างประเทศ
นักวิเคราะห์ฯคาดตลาดหุ้นไทยเช้านี้น่าจะแกว่งแคบตามตลาดต่างประเทศรอติดตามผลประชุมธนาคารยุโรป-เจรจาหนี้กรีซ
9 ก.พ. 2555

นักวิเคราะห์ฯคาดตลาดหุ้นไทยเช้านี้น่าจะแกว่งแคบตามตลาดต่างประเทศรอติดตามผลประชุมธนาคารยุโรป-เจรจาหนี้กรีซ 
นายเกียรติก้อง เดโช นักกลยุทธ บล.ซีไอเอ็มบี (ประเทศไทย) กล่าวว่า ตลาดหุ้นไทยเช้านี้น่าจะแกว่งตัวในกรอบแคบเช่นเดียวกับตลาดหุ้นต่างประเทศที่เคลื่อนไหวบวก-ลบเล็กน้อยสลับกันไป เพื่อรอติดตามผลการประชุมธนาคารยุโรป(ECB)ในวันนี้ ซึ่งหลายฝ่ายคาดว่าอาจจะมีการปรับลดอัตราดอกเบี้ยและการกำหนดเม็ดเงินที่จะไหลไปช่วยเหลือกลุ่งธนาคารพาณิชย์ในยุโรป ขณะที่การเจรจาของกรีซก็ยังจบ
อย่างไรก็ตาม คาดว่าตลาดฯในช่วงบ่ายดัชนีฯจะดีดตัวขึ้นไปทดสอบแนวต้านที่ 1,120-1,125 จุด จากแรงหนุนของ fund flow ที่ไหลเข้าซื้อหุ้นกลุ่มพลังงานและปิโตรเคมี และคาดว่า fund flow น่าจะเริ่มเข้าซื้อหุ้นกลุ่มธนาคารพาณิชย์ด้วย หลังที่ผ่านมาราคาปรับตัวเพิ่มขึ้นไม่มากและเริ่มมีความชัดเจนเรื่องการจัดเก็บค่าธรรมเนียม พร้อมให้แนวรับที่ 1,110 จุด